బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఎన్టీఆర్‌పై గౌరవంతో కెరీర్‌లో తొలిసారి వర్మ!
నందమూరి తారక రామారావు సతీమణి లక్ష్మీ పార్వతి జీవితం ఆధారంగా తీయనున్న మూవీ లాంచింగ్ ఈవెంట్‌ను దసరా రోజు నిర్వహించనున్నట్లు తెలిపారు వర్మ.
Samayam Telugu | Updated:
Oct 12, 2018, 08:19PM IST
ఎన్టీఆర్‌పై గౌరవంతో కెరీర్‌లో తొలిసారి వర్మ!
‘లక్ష్మీస్‌ ఎన్టీఆర్‌’ ప్రాజెక్టుపై దర్శకుడు రాంగోపాల్‌వర్మ చాలా రోజుల తర్వాత స్పందించారు. స్వర్గీయ నందమూరి తారక రామారావు సతీమణి లక్ష్మీ పార్వతి జీవితం ఆధారంగా తీయనున్న మూవీ లాంచింగ్ ఈవెంట్‌ను దసరా (విజయదశమి) రోజు నిర్వహించనున్నట్లు తెలిపారు వర్మ. తన సినిమాలలో ‘లక్ష్మీస్‌ ఎన్టీఆర్‌’కు ఓ విశిష్టత ఉందన్నారు. తన కెరీర్‌లో ముహూర్తం చూసుకుని ఓ సినిమా కార్యక్రమాన్ని తొలిసారిగా నిర్వహించబోతున్నామని చెప్పారు. ఎన్టీఆర్‌గారి మీద గౌరవంతో తిరుమల శ్రీవారి పాదాల చెంత లాంచింగ్ నిర్వహిస్తామన్నారు.
Lakshmi’s NTR is the first film ever in my career that I will be doing a muhurat and that too in Thirupathi at the… https://t.co/6GRlnb99KH
&mdash; Ram Gopal Varma (@RGVzoomin) 1539345246000
వచ్చే ఏడాది జనవరి నెలాఖరుకు సినిమా పూర్తిచేసి విడుదల చేస్తామన్న వర్మ శుక్రవారం రోజు వరుస ట్వీట్లు చేశారు. అక్టోబర్ 19న తిరుపతిలో సినిమాకు శ్రీకారం చుట్టనున్నట్లు తన పోస్టులో పేర్కొన్నారు. ఆరోజు అనుకోని అతిథులు, అశ్చర్యాన్ని కలిగించే అతిథులు వస్తారంటూ ఆసక్తి పెంచే యత్నం చేశారు. ఎన్టీఆర్ జీవితంలోకి లక్ష్మీ పార్వతి ప్రవేశించిన తర్వాత చోటు చేసుకున్న సంఘటనలతో ‘లక్ష్మీస్‌ ఎన్టీఆర్‌’ సినిమాను వర్మ తెరకెక్కించనున్నారు.